જાકાર્તા : ઈન્ડોનેશિયાના પાટનગર જાકાર્તામાં ગઈ કાલે પેરિસ જેવા જ સિરિયલ બ્લાસ્ટ અને ફાયરિંગ થતાં ઈન્ડોનેશિયા ધણધણી ઊઠયું હતું. આતંકવાદીઓઅે વારા ફરતી સાત બ્લાસ્ટ કર્યા હતા. તેમાં વિદેશીઓને બંધક બનાવવા પ્રયાસ થયો હતો. પાંચ કલાક ચાલેલા આ હુમલામાં અેક કેનેડિયન નાગરિક સહિત સાત વ્યકિતનાં મોત થયાં હતાં. તેમજ અન્ય ૨૦ને ઈજા થઈ હતી. જેમાં ચાર વિદેશીઓનો સમાવેશ થાય છે. આ ઘટનામાં ત્રણ શકમંદોની ધરપકડ કરવામાં આવી છે.